सोनिया गांधी एक दिन पहले डिनर होस्ट करेंगी; केजरीवाल को भी न्योता भेजा
2nd Opposition meet in Bengaluru कांग्रेस संसदीय दल की अध्यक्ष सोनिया गांधी के बेंगलुरु बैठक में शामिल होने की संभावना है।
2024 लोकसभा चुनाव से पहले विपक्षी दल एक बार फिर 17 और 18 जुलाई को बेंगलुरु में मीटिंग करेंगे। इसमें 25 दलों के शामिल होने की संभावना है। 17 जुलाई को मीटिंग के पहले दिन सोनिया गांधी ने आम आदमी पार्टी (AAP) समेत सभी दलों के नेताओं को डिनर पर बुलाया है।
बिहार के CM नीतीश कुमार ने 23 जून को पटना में पहली बैठक बुलाई थी। बैठक में आम आदमी पार्टी ने दिल्ली में अफसरों के ट्रांसफर-पोस्टिंग को लेकर केंद्र सरकार के अध्यादेश के खिलाफ कांग्रेस के स्टैंड को लेकर नाराज थी। अरविंद केजरीवाल ने कहा था कि कांग्रेस ने समर्थन नहीं दिया तो वे दूसरी बैठक में नहीं आएंगे।
8 नए दलों को न्योता भेजा गया
पटना में हुई बैठक में 17 दलों के नेता शामिल हुए थे। इस बार विपक्षी कुनबे को और मजबूत करने के लिए 8 और दलों को न्योता भेजा गया है। इनमें ​​​​मरूमलारची द्रविड़ मुनेत्र कड़गम (MDMK), कोंगु देसा मक्कल काची (KDMK), विदुथलाई चिरुथिगल काची (VCK), रिवोल्यूशनरी सोशलिस्ट पार्टी (RSP), ऑल इंडिया फॉरवर्ड ब्लॉक, इंडियन यूनियन मुस्लिम लीग (IUML), केरल कांग्रेस (जोसेफ) और केरल कांग्रेस (मणि) ने हामी भरी है। इन नई पार्टियों में से KDMK और MDMK 2014 के लोकसभा चुनाव के दौरान BJP के सहयोगी हुआ करती थीं।
खड़गे ने भी चिट्‌ठी लिखकर भेजा न्योता
कांग्रेस अध्यक्ष मल्लिकार्जुन खड़गे ने भी टॉप अपोजिशन लीडर्स को अगली बैठक में शामिल होने का न्योता भेजा है। कांग्रेस अध्यक्ष ने एक चिट्‌ठी लिखकर नेताओं को बिहार के CM नीतीश कुमार की तरफ से पटना में बुलाई गई 23 जून की बैठक में उनकी भागीदारी के बारे में याद दिलाया।
खड़गे ने चिट्‌ठी में लिखा...
पटना की मीटिंग में शामिल हुई थीं 17 पार्टियां
विपक्षी एकता की पहली मीटिंग 23 जून को पटना में हुई थी। जिसमें 17 से ज्यादा राजनीतिक दल शामिल हुए थे। यह मीटिंग बिहार के मुख्यमंत्री नीतीश कुमार ने बुलाई थी। जिसमें राकांपा प्रमुख शरद पवार, पश्चिम बंगाल की मुख्यमंत्री ममता बनर्जी और तमिलनाडु के मुख्यमंत्री एमके स्टालिन समेत कई नेता शामिल हुए थे।
विपक्ष की पहली और दूसरी बैठक के बीच क्या हुआ? 
पटना में हुई मीटिंग से जुड़ी ये खबरें भी पढ़ें...
बैठक के बाद केजरीवाल अड़े, कहा- अध्यादेश पर कांग्रेस रुख साफ करे
पटना में विपक्षी पार्टियों की पहली बैठक के बाद जॉइंट प्रेस कॉन्फ्रेंस में आम आदमी पार्टी के नेता अरविंद केजरीवाल शामिल नहीं हुए। वे प्रेस कॉन्फ्रेंस से पहले ही दिल्ली के लिए रवाना हो गए। उनके जाने के बाद आम आदमी पार्टी ने स्टेटमेंट जारी करके कहा कि कांग्रेस केंद्र सरकार के काले अध्यादेश पर अपना रुख साफ करे, नहीं तो उनके साथ किसी भी बैठक में शामिल नहीं होंगे। पढ़ें पूरी खबर...
राहुल से बोले लालू यादव- महात्मा जी अब शादी करिए
विपक्षी पार्टियों की बैठक के बाद प्रेस कॉन्फ्रेंस में RJD के राष्ट्रीय अध्यक्ष लालू यादव ने राहुल गांधी से कहा, महात्मा जी शादी तो करिए। दाढ़ी बढ़ाकर कहां घूम रहे हैं। हमारी बात मानिए शादी तो करिए। मम्मी आपकी कहती थीं मेरी बात नहीं मानता है शादी आप लोग करवाइए। पढ़ें पूरी खबर...